CELEX: C2004/300/102
Language: da
Date: 2004-12-04 00:00:00
Title: Sag T-417/04: Sag anlagt den 15. oktober 2004 af Regione Autonoma Friuli Venezia Giulia mod Kommissionen for De Europæiske Fællesskaber

4.12.2004   
            
            
               DA
            
            
               Den Europæiske Unions Tidende
            
            
               C 300/52
            
         Sag anlagt den 15. oktober 2004 af Regione Autonoma Friuli Venezia Giulia mod Kommissionen for De Europæiske Fællesskaber
   (Sag T-417/04)
   (2004/C 300/102)
   Processprog: italiensk
   Ved De Europæiske Fællesskabers Ret i Første Instans er der den 15. oktober 2004 anlagt sag mod Kommissionen for De Europæiske Fællesskaber af Regione Autonoma Friuli Venezia Giulia ved avvocati Enzo Bevilacqua og prof. Fausto Capelli.
   Sagsøgeren har nedlagt følgende påstande:
   
               —
            
            
               Den forklarende anmærkning i punkt 103 i bilaget til Kommissionens forordning nr. 1429/2004, vedrørende den tidsmæssige begrænsning af anvendelsen af betegnelsen »Tocai friulano« til 31. marts 2007, annulleres.
            
         
               —
            
            
               Kommissionen tilpligtes at betale sagens omkostninger, gebyrer og honorarer.
            
         Søgsmålsgrunde og væsentligste argumenter:
   Kommissionens forordning nr. 1429/2004 (1) om ændring af Kommissionens forordning nr. 753/2002, som ifølge artikel 1, stk. 5, erstatter bilag II i forordning 753/2002 med et nyt bilag (bilag I), opretholder for vin fremstillet af druesorten »Tocai friulano« (nr. 103 i det nye bilag I), på grundlag af en tilføjet forklarende anmærkning, den tidsmæssige begrænsning af anvendelsen af den pågældende betegnelse indtil 31. marts 2007, som allerede fandtes i bilag II til forordning nr. 753/2002. Med nærværende sag er der nedlagt påstand om annullation af den forklarende anmærkning om anvendelsen af betegnelsen »Tocai friulano«.
   Sagsøgeren har til støtte for påstanden gjort følgende gældende:
   
               —
            
            
               Med ikrafttrædelsen af tiltrædelsestraktaten for Ungarn og de øvrige medlemsstater den 1. maj 2004 er bestemmelserne i de tidligere aftaler indgået mellem Ungarn og Fællesskabet, som ikke udtrykkeligt er gentaget i tiltrædelsestraktaten, ikke længere gældende, jf. artikel 59, stk. 1, i Wienerkonventionen om traktatretten og fortolkning af traktater.
            
         
               —
            
            
               Kommissionen har ikke kompetence til at ophæve rettigheder på området for anvendelsen af artikel 19 i forordning nr. 753/2002, for så vidt Kommissionen, selv om den har beføjelse til på grundlag af artikel 53 i grundforordning nr. 1493/1999 at fastsætte, i hvilke lande en bestemt druesort kan dyrkes, imidlertid ingen beføjelse har til at afskaffe en druesort, som er blevet dyrket i en medlemsstat en periode, idet alene medlemsstaterne har beføjelse til at træffe en sådan beslutning.
            
         
               —
            
            
               Tilsidesættelse af forbuddet mod forskelsbehandling i EF-traktatens artikel 34, stk. 2, andet led. Dette forbud, som ikke kunne finde anvendelse over for Ungarn før landets tiltrædelse, finder derimod til fulde anvendelse, efter at Ungarn er blevet medlemsstat.
            
         
               —
            
            
               Endelig har sagsøgeren påberåbt sig tilsidesættelse af proportionalitetsprincippet og af ejendomsrettens principielle karakter.
            
         
      (1)  Kommissionens forordning (EF) nr. 1429/2004 af 9.8.2004 om ændring af forordning (EF) nr. 753/2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (EUT L 263, af 10.8.2004, s. 11).